《次韵方去言用予喜归韵见寄三首》
元代·方回

野鸟呼风金粟堆，曲江宫殿委荒苔。
是非谁办笔褒贬，鸿燕屡惊春去来。
偃月人今奸骨配，浣花翁未醉眉开。
吟君诗罢登山崦，立尽余阳尚懒回。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。